తెరాస మరో రెండు నెలలు ఇదే పాట పాడుతుందా? | మైతెలంగాణ.కామ్
తెరాస మరో రెండు నెలలు ఇదే పాట పాడుతుందా?
శాసనసభ రద్దు చేసిన తరువాత నుంచి తెరాస నేతలు కాంగ్రెస్-టిడిపిల అపవిత్రపొత్తులు, మహాకూటమి వెనుక చంద్రబాబు నాయుడు పాత్రను ఎత్తి చూపుతూ విమర్శలు గుప్పిస్తున్నారు. తెరాసకు గట్టి సవాలు విసుర్తున్న మహా కూటమిని కట్టడి చేయడానికి సిఎం కేసీఆర్‌ కనిపెట్టిన ఈ వ్యూహం అందరినీ బాగానే ఆకట్టుకొంటోంది. సిఎం కెసిఆర్ చాలా తీవ్ర పదజాలంతో చంద్రబాబు నాయుడును, కాంగ్రెస్ నేతలను విమర్శించారు. ఆలోచింపజేస్తోంది కూడా. ఇది ఎన్నికల వేడిని పెంచి కొనసాగించేందుకు ఉపయోగపడుతోంది. కానీ తెరాస నేతలు రోజూ పాడిందే పాట అన్నట్లు పదేపదే చేస్తున్న ఆ విమర్శలపై ప్రజలు కూడా ఆసక్తి కోల్పోతున్నారు.
తెరాసకు సవాలు విసురుతున్న మహాకూటమిని రాజకీయంగా ఎదుర్కోవలసిందే కానీ ముందస్తు ఎన్నికల అసలు ఉద్దేశ్యం మరిచిపోయి మహాకూటమిని విమర్శిస్తూ కాలక్షేపం చేయడం సరైన నిర్ణయమేనా? అని తెరాస నేతలు ఆలోచించవలసి ఉంది.
సార్వత్రిక ఎన్నికలలో అయితే జాతీయ అంశాలపైనే ఎక్కువగా చర్చ జరిగే అవకాశం ఉంటుంది. దాని వలన అయితే కాంగ్రెస్ లేదా బిజెపిలు లబ్ధి పొందుతాయి. కనుక ముందస్తు ఎన్నికలకు వెళ్ళినట్లయితే, గత నాలుగన్నరేళ్ళలో తెరాస హయాంలో తెలంగాణలో జరిగిన అభివృద్ధి, చేపట్టిన సంక్షేమ పధకాలను ఎన్నికలలో ప్రధాన అజెండాగా చేసి వాటి గురించి ప్రజలకు చెప్పుకొని ఓట్లు పొందవచ్చునని కేసీఆర్‌ ఆలోచన కావచ్చు. కానీ గత నెలరోజులుగా ఆ అజెండాను పక్కన పెట్టి, తెరాస నేతలందరూ కాంగ్రెస్-టిడిపిల అపవిత్రపొత్తులపై విమర్శలు, చంద్రబాబు నాయుడును తిట్టడంతోనే కాలక్షేపం చేస్తున్నారు.
తెలంగాణలో జరిగిన అభివృద్ధి గురించి, ఇక ముందు చేయబోయే అభివృద్ధి కార్యక్రమాల గురించి వినాలని ఎదురు చూస్తున్న ప్రజలు ఈ తిట్లపురాణాలను వినీ వినీ విసుగెత్తిపోతున్నారని చెప్పక తప్పదు. కనుక ఇకనైనా ప్రజలు ఏమి వినాలనుకొంటున్నారో అదే వినిపిస్తే తెరాసకు చాలా మేలు కలుగవచ్చు. లేకుంటే ప్రతిపక్షాలను ఎన్ని తిట్లు టిడితే మళ్ళీ అంతకు రెట్టింపు తిట్లు భరించడానికి సిద్దపడాలి.
terasa maro rendu nelalu ide paata paadutundaa? | maitelamgaana.kaam
terasa maro rendu nelalu ide paata paadutundaa?
saasanasabha raddu chesina taruvaata nunchi terasa nethalu congress-tidipila apavitrapottulu, mahakutami venuka chandrababu nayudu paatranu etti chuuputuu vimarsalu guppistunnaru. teraasaku gatti savalu visurtunna mahaa kootamini kattadi cheyadaaniki cm kcr kanipettina ee vyuham andarinee bagane aakattukontondi. cm kcr chala teevra padajaalamto chandrababu naayudunu, congress nethalanu vimarsinchaaru. aalochimpajestondi kuudaa. idhi ennikala vaedini penchi konasaginchenduku upayogapadutondi. cony terasa nethalu roojoo paadinde paata annatlu padepade chestunna aa vimarsalapai prajalu kuudaa aasakti kolpotunnaru.
teraasaku savalu visurutunna mahakutamini raajakeeyamgaa edurkovalasinde cony mundastu ennikala asalu uddesyam marichipoyi mahakutamini vimarsistuu kalakshepam cheyadam saraina nirnayamena? ani terasa nethalu aalochinchavalasi undi.
saarvatrika ennikalalo ayithe jaateeya amsaalapaine ekkuvagaa charcha jarige avakaasam untundi. daani valana ayithe congress leda bijepilu labdhi pondutaayi. kanuka mundastu ennikalaku vellinatlayite, gatha naalugannarellalo terasa hayamlo telamgaanalo jarigina abhivruddhi, chepattina sankshema padhakaalanu ennikalalo pradhaana ajendaagaa chesi vaati gurinchi prajalaku cheppukoni otlu pondavachunani kcr aalochana kaavachhu. cony gatha nelarojulugaa aa ajendaanu pakkana petti, terasa netalandaru congress-tidipila apavitrapottulapai vimarsalu, chandrababu naayudunu tittadamtone kalakshepam chestunnaru.
telamgaanalo jarigina abhivruddhi gurinchi, ika mundu cheyaboye abhivruddhi kaaryakramaala gurinchi vinaalani eduru chustunna prajalu ee titlapuraanaalanu vinee vinee visugettipotunnara cheppaka tappadu. kanuka ikanaina prajalu emi vinaalanukontunnaaro adhe vinipiste teraasaku chala melu kalugavacchu. lekunte pratipakshaalanu enni titlu tidithe mallee antaku rettimpu titlu bharinchadaaniki siddapadaali.